CELEX: 32006R0996
Language: fi
Date: 2006-06-29 00:00:00
Title: Komission asetus (EY) N:o 996/2006, annettu  29 päivänä kesäkuuta 2006 , tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

1.7.2006   
            
            
               FI
            
            
               Euroopan unionin virallinen lehti
            
            
               L 179/26
            
         
      KOMISSION ASETUS (EY) N:o 996/2006,
   annettu 29 päivänä kesäkuuta 2006,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Sokerialan yhteinen markkinajärjestely tarkistettiin perusteellisesti markkinoiden vakauttamiseksi ja sokerialalla toimivan maatalousväestön kohtuullisen elintason varmistamiseksi.
            
         
               (2)
            
            
               Tämän perusteella sokerialan yhteisestä markkinajärjestelystä annettu neuvoston asetus (EY) N:o 1260/2001 (2) kumottiin ja korvattiin neuvoston asetuksella (EY) N:o 318/2006 (3).
            
         
               (3)
            
            
               Asetuksen (EY) N:o 318/2006 johdosta asetuksen (ETY) N:o 2658/87 liitteessä I vahvistettu yhdistetyn nimikkeistön 17 ryhmän 2 lisähuomautus on tarpeen tarkistaa.
            
         
               (4)
            
            
               Asetus (ETY) N:o 2658/87 olisi muutettava vastaavasti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2658/87 liite I tämän asetuksen liitteen mukaisesti.
   2 artikla
   Tämä asetus tulee voimaan 1 päivänä heinäkuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2006.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 838/2006 (EUVL L 154, 8.6.2006, s. 1).
   
      (2)  EUVL L 178, 30.6.2004, s. 1.
   
      (3)  EUVL L 58, 28.2.2006, s. 1.
   
      LIITE
      Muutetaan asetuksen (ETY) N:o 2658/87 liitteessä I olevan 17 ryhmän 2 lisähuomautus seuraavasti:
      
         
                     ”2.
                  
                  
                     Alanimikkeisiin 1701 11 10 ja 1701 12 10 kuuluvaan raakasokeriin, jonka tuotto poikkeaa neuvoston asetuksen (EY) N:o 318/2006 liitteessä I olevan III kohdan mukaisesti määritetystä tuotosta 92 prosenttia, sovellettava tulli lasketaan seuraavasti:
                     ilmoitettu määrä kerrotaan korjauskertoimella, joka saadaan jakamalla edellä mainittujen säännösten mukaisesti määritetty tuottoprosentti luvulla 92.”